Document ID: 32008R0676

ΚΑΝΟΝΙΣΜΌΣ (ΕΚ) αριθ. 676/2008 ΤΗΣ ΕΠΙΤΡΟΠΉΣ
της 16ης Ιουλίου 2008
για την καταχώριση ορισμένων ονομασιών στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Ail de la Drôme (ΠΓΕ), Všestarská cibule (ΠΟΠ), Slovenská bryndza (ΠΓΕ), Ajo Morado de Las Pedroñeras (ΠΓΕ), Gamoneu ou Gamonedo (ΠΟΠ), Alheira de Vinhais (ΠΓΕ), Presunto de Vinhais ou Presunto Bísaro de Vinhais (ΠΓΕ)]
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), και ιδίως το άρθρο 7 παράγραφος 4 πρώτο εδάφιο,
Εκτιμώντας τα ακόλουθα:
(1)
Σύμφωνα με το άρθρο 6 παράγραφος 2 πρώτο εδάφιο, και κατ' εφαρμογή του άρθρου 17 παράγραφος 2 του κανονισμού (ΕΚ) αριθ. 510/2006, η αίτηση καταχώρισης της ονομασίας «Ail de la Drôme» την οποία κατέθεσε η Γαλλία, η αίτηση καταχώρισης της ονομασίας «Všestarská cibule» την οποία κατέθεσε η Τσεχική Δημοκρατία, η αίτηση καταχώρισης της ονομασίας «Slovenská bryndza» την οποία κατέθεσε η Σλοβακία, οι αιτήσεις καταχώρισης των ονομασιών «Ajo Morado de Las Pedroñeras» και «Gamoneu» ή «Gamonedo» τις οποίες κατέθεσε η Ισπανία και οι αιτήσεις καταχώρισης των ονομασιών «Alheira de Vinhais» και «Presunto de Vinhais» ή «Presunto Bísaro de Vinhais» τις οποίες κατέθεσε η Πορτογαλία δημοσιεύθηκαν στην Επίσημη Εφημερίδα της Ευρωπαϊκής Ένωσης (2).
(2)
Δεδομένου ότι δεν έχει κοινοποιηθεί στην Επιτροπή δήλωση ένστασης, βάσει του άρθρου 7 του κανονισμού (ΕΚ) αριθ. 510/2006, οι ονομασίες αυτές πρέπει να καταχωρισθούν,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Καταχωρίζονται οι ονομασίες που αναφέρονται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Ιουλίου 2008.

Labels: 3
18
17